DA Den Europæiske Unions Tidende C 140/27

Offentliggørelse i henhold til artikel 18, stk. 2, i forordning af enhedsdokumentet for en oprindelsesbetegnelse eller en geografisk betegnelse, der registreres i overensstemmelse med Kommissionens forordning (EF) nr. 1107/96 efter proceduren i artikel 17 i Rådets forordning (EØF) nr. 2081/92

2013/C 140/12

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (1)

»VITELA DE LAFÕES«

EF-Nr.: PT-PGI-0017-0249-20.01.2011

BGB ( X ) BOB ( )

1. Navn

»Vitela de Lafões«

2. Medlemsstat eller tredjeland

Portugal

3. Beskrivelse af landbrugsproduktet eller fødevaren

3.1. Produktets art

Kategori 1.1. Fersk kød (og slagteaffald)

3.2. Beskrivelse af produktet med betegnelsen i punkt 1

Kød fra udskæringer af slagtekroppe af stude- og kviekalve, inden de vænnes fra (5-7 måneder) af racerne Arouquesa og Mirandesa, eller blandinger heraf.

3.3. Råvarer (kun for forarbejdede produkter)

—

3.4. Foder (kun for produkter af animalsk oprindelse)

Kalvene får modermælk, helt indtil de når slagtealderen (5-8 måneder). Foruden modermælk kan kalvene få et fodertilskud af hø fra området, sæsonens enggrønt og koncentrater, der fremstilles på bedriften og overvejende består af majsmel.

Køernes foder består af naturfoder, såsom majs, rajgræs, krybende hestegræs, byg, græs og hø fra engene, almindelig tornblad og andre sorter heraf, moden gyvel, tilfældige græssorter og buske på bjergskråningerne, havre, rug, halm og hø.

3.5. Specifikke etaper af produktionen, som skal finde sted i det afgrænsede geografiske område

—

3.6. Særlige regler vedrørende udskæring, rivning eller emballering osv.

—

3.7. Specifikke mærkningsregler

—

4. Afgrænsning af det geografiske område

Alle sogn i følgende kommuner: Oliveira de Frades, Vouzela og S. Pedro do Sul.

Sognene Cedrim og Couto de Esteves i kommunen Sever do Vouga; Bodiosa og Ribafeita i kommunen Viseu; Alva og Gafanhão i kommunen Castro Daire.

5. Tilknytning til det geografiske område

5.1. Det geografiske områdes egenart

Regionen Lafões, der spreder sig over tre bjerge (Serra do Caramulo, Serra da Gralheira og Serra de Montemuro) og grænser op til floden Vouga, har nogle særlige kendetegn, hvad angår klima, jordbund og terræn. Området har et mikroklima (en blanding af maritimt og kontinentalt klima), der giver nogle særlige vækstforhold for visse træarter samt urte- og træbevoksninger, såsom gyvel, forskellige slags tornblad og soløjetræer, som på grund af deres næringsmæssige karakteristika giver kødet nogle særlige kendetegn.

5.2. Produktets egenart

De vigtigste kendetegn ved »Vitela de Lafões« er:

— farven: lys rosa med en hvid og god fedtmarmorering og en fin muskelfordeling

— konsistensen: fast konsistens, en anelse fugtig, hvilket er et tegn på, at kødet er saftigt

— aromaen og smagen: karakteristisk aroma og smag, der afspejler det naturfoder, som dyrene spiser.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Årsagssammenhængen mellem det geografiske område og produktets kvalitet og egenskaber skyldes det traditionelle opdræt (for både køer og kalve), engenes kvalitet og kvægracerne.

Allerede i midten af 18-tallet var kvaliteten af Vitela de Lafões anerkendt, og man kender med nogenlunde sikkerhed oprindelsesstedet, hvilket bevidnes i Silvestre Bernardo de Limas Archivo Rural, vol. 1 fra 1858: »Disse kalve og kviekalve er uden modstykke, hvad enten de stadig dier eller netop er afvænnede, og slagtehusene efterspørger dem i stor stil, da de giver det lovpriste kød »vitela de S. Pedro e Lafões«.«

Henvisning til offentliggørelsen af specifikationen

(Artikel 5, stk. 7, i forordning (EF) nr. 510/2006 (2))

http://www.gpp.pt/Valor/CE_Vitela_Lafoes.pdf

(1) Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012, s. 1).

(2) Se fodnote 1.